題步君敘園亭
作者：王令
朝代：宋

paragraphs: 我愛練湖春柳好，四十里圍青玉城。
平流中澄綠鏡匣，遠山旁臥翠虎橫。
黄林主人樂此地，瞰壓湖面開以亭。
常將醉目望野色，數曲老畫誰家屏。
山禽水鳥盡相識，飛入欄壁馴不驚。
有時落照到波上，一眼萬疊金鱗明。
伊余與世既齟齪，奈此有地來歸耕。
迴頭把眼看市道，愁向塵埃著脚行。